Swim Lessons
To view this page in English, click here.
Blong mekem se hemi moa isi long ol pikinini mo swima blong lernem ol 4 stret fasin blong swim, mifala brekemdaon wan wan fasin i go long wan wan skil. So swima hemi lernem sam skil long wan level, afta oli redi oli muv i go long nekis level blong lernem niufala skil.
Swima hemi mas lernem gud ol skil bifo hemi save muv i go long nekis level. Mo tu, mifala ripitem ol skil long ol level i go antap from evri skil hemi wan stampa we bae hemi usum ol taem.
Ol instrakta bae oli wok wetem student blong lernem balans, hao blong flot (bouyancy), stret posisen blong hed mo stret kik bifo swima hemi lernem hao blong usum arm. Gol blong mifala hemi blong tijem sefti be tu ol stret teknik. Swima we hemi taet hemi stap long denja.
Mifala askem se yu no karem ol extra flotesen divaes from mifala wantem se swima hemi lernem hao blong dipen long hem wan from sapos i gat wan imergensi maet i no gat ol flotesen divaes.
Wan wan leson/klas hemi 30 minet nomo.
Ol level 1-4 hemi smol, mifala mekem se klas hemi no save bitem 5 student long wan wan tija. Level 5-6 mifala mekem se klas hemi no save bitem 7 student long wan wan tija. Hemi blong meksua se ol student oli sef long klas mo instrakta hemi save lukaotem gud olgeta mo givem gudfala edukesen long wan wan student.
Klas hemi blong ol pikinini, yut, mo mama mo papa. Kontaktem mifala sapos yu gat intres blong joinem swim klas.
Blong lukim ol skil long wan wan swim level, presetem hemia.
eng_Latn eng_Latn tpi_Latn tpi_Latn tpi_Latn tpi_Latn luo_Latn tpi_Latn tpi_Latn tpi_Latn